**Gelete Burka** (sukunimi myös muodoissa **Burika** ja **Burika Bati**, s. 23. tammikuuta 1986 Arsi, Oromia, Etiopia) on etiopialainen maasto- ja keskimatkojen juoksija.

Burka voitti Lausannen maastojuoksun MM-kisoissa 2003 nuorten sarjassa pronssia ja joukkuekilpailussa kultaa. St. Etiennen ja St. Galmierin maastojuoksun MM-kisoissa 2005 hän voitti nuorten kilpailun ja oli samalla joukkuekilpailussa hopealla. Hän juoksi toukokuussa Dohassa 3 000 metrin junioreiden Etiopian ennätyksen 8.39,90. Helsingin MM-kisoissa hän juoksi 1 500 metrin juoksussa kahdeksanneksi ajalla 4.04,77 ja teki elokuun lopussa Rietissä saman matkan nuorten Afrikan ennätyksen 3.59,60. Kauden lopussa hän sijoittui IAAF:n yleisurheilufinaalissa 3 000 metrin juoksussa toiseksi ajalla 8.48,65. Fukuokan maastojuoksun MM-kisoissa 2006 hän voitti lyhyen matkan maailmanmestaruuden ja oli samalla mukana joukkuekilpailun voittaneessa Etiopian joukkueessa. Myöhemmin samana vuonna hän juoksi 3 000 metrillä kuudenneksi IAAF:n yleisurheilufinaalissa ajalla 8.41,22.

Mombasan maastojuoksun MM-kisoissa 2007 Burka sijoittui neljänneksi ja sai joukkuekilpailussa kultaa. Hän voitti Algerin Afrikan kisoissa 1 500 metriä ajalla 4.06,89. Osakan MM-kilpailuissa hän sijoittui 5 000 metrillä kymmenenneksi ajalla 15.07,46. Maaliskuussa 2008 hän juoksi Valencian sisäratojen MM-kisoissa 1 500 metrillä kolmanneksi Afrikan ennätysajalla 3.59,75, mutta nousi voittajaksi kun dopingista kiinni jääneet venäläiset Jelena Soboleva ja Julija Fomenko hylättiin. Edinburghin maastojuoksun MM-kisoissa hän oli samana vuonna kuudes ja sai joukkuekultaa. Hän voitti 1 500 metrin Afrikan-mestaruuden Addis Abebassa ajalla 4.08,25. Pekingin olympialaisissa 2008 hän ei päässyt 1 500 metrin alkueristä jatkoon, mutta juoksi Rietissä mailin Afrikan ennätyksen 4.18,23. IAAF:n yleisurheilufinaalissa hän juoksi 1 500 metrillä toiseksi.

Burka oli Ammanin maastojuoksun MM-kilpailuissa 2009 kahdeksas ja sai joukkuekilpailussa hopeaa. Berliinin MM-kilpailuissa 2009 hän sijoittui 1 500 metrillä kymmenenneksi kaaduttuaan 200 metriä ennen maalia. IAAF:n yleisurheilufinaalissa hän oli 1 500 metrillä kuudes. Dohan sisäratojen MM-kilpailuissa 2010 hän sai samalla matkalla pronssia ajalla 4.08,39 ja Nairobin Afrikan-mestaruuskilpailuissa hopeaa ajalla 4.11,12. Seuraavan vuoden Daegun MM-kilpailuissa hän keskeytti 1 500 metrin välierissä. Istanbulin sisäratojen MM-kilpailuissa 2012 hän voitti pronssia 3 000 metrillä ajalla 8.40,18. Lontoon olympialaisissa hän sijoittui 5 000 metrillä viidenneksi.

Burka karsiutui 1 500 metrin alkuerissä Moskovan MM-kilpailuissa 2013. Hän saavutti Pekingin MM-kilpailuissa 2015 hopeaa 10 000 metrillä ajalla 31.41,77. Brazzavillen Afrikan kisoissa hän sai samalla matkalla pronssia ajalla 31.38,33.Rio de Janeiron olympialaisissa 2016 hän sijoittui 10 000 metrillä kahdeksanneksi ennätyksellään 30.26,66.

Ennätykset
----------

### Ulkoradat

* 800 metrin juoksu: 2.02,89 (2010)
* 1 500 metrin juoksu: 3.58,79 (2009)
* Mailin juoksu: 4.18,23 (2008)
* 3 000 metrin juoksu: 8.25,92 (2006)
* 5 000 metrin juoksu: 14.31,20 (2007)
* 10 000 metrin juoksu: 30.26,66 (2016)

### Sisäradat

* 1 500 metrin juoksu: 3.59,75 (2008)
* Mailin juoksu: 4.23,53 (2010)
* 3 000 metrin juoksu: 8.31,94 (2008)

Lähteet
-------

* Gelete Burka Kansainvälinen yleisurheiluliitto.  (englanniksi)

### Viitteet

1. ↑   Butler, Mark (toim.): *IAAF Statistics Handbook: Berlin 2009*, s. 673. IAAF, 2009. Teoksen verkkoversio. (englanniksi)
2. ↑  Official Team Results Junior Race - W *iaaf.org*.  29.3.2003. Viitattu 3.9.2012. (englanniksi)
3. ↑  Official Team Results Junior Race - W *iaaf.org*.  19.3.2005. Viitattu 3.9.2012. (englanniksi)
4. 1 2 3 4 5 6 7 8 9 10 11 12 13 14 15  Gelete Burka *tilastopaja.net*. Viitattu 3.9.2012. (englanniksi)[vanhentunut linkki]
5. ↑  Official Team Results Short Race - W *iaaf.org*.  2.4.2006. Viitattu 3.9.2012. (englanniksi)
6. ↑  Official Team Results Senior Race - W *iaaf.org*.  24.3.2007. Viitattu 3.9.2012. (englanniksi)
7. ↑  Athletics – World Indoor Championships – Women: 1500 m *sports123.com*. sports123.com. Viitattu 13.12.2009. (englanniksi)
8. ↑  Official Team Results Senior Race - W *iaaf.org*.  30.3.2008. Viitattu 3.9.2012. (englanniksi)
9. ↑  Official Team Results Senior Race - W *iaaf.org*.  28.3.2009. Viitattu 16.3.2010. (englanniksi)
10. ↑  Röyhkeä Rodriguez hylättiin *hs.fi*.  23.8.2009. Helsingin Sanomat. Viitattu 13.12.2009.
11. ↑  Norjalaisjuoksija jättiyllätykseen tonnivitosella *YLE*.  30. elokuuta 2011. Viitattu 18. syyskuuta 2011.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |